Central Committee
Communist Party of the Philippines
December 26, 2013
Mensahe han Komite Sentral han Partido Komunista han Pilipinas
Translation: Advance the national-democratic revolution through people's war amid the worsening global and domestic crisis
Ha ika-45 nga anibersaryo han utro nga pagkatukod han Partido Komunista han Pilipinas ha teoretikal nga basaranan han Marxismo-Leninism-Maoismo, ginsasalin-urog naton an natirok ngan bag-o nga mga kadaugan han Partido ngan katawhan Pilipino ha bag-o nga demokratiko nga rebolusyon kontra ha naghahadi nga sistema han dagko nga komprador ngan agaron maytuna nga sunud-sunuran ha imperyalismo nga US.
Determinado kita nga ipasulong an bag-o nga demokratiko nga rebolusyon basar ha aton kusog ha ideolohiya, politika ngan organisasyon, ungbawan an aton mga kasaypanan ngan kaluyahan, ilatag an aton mga buruhaton ngan ipatuman ini para magresulta hin mas dagko nga mga kadaugan ha rebolusyunaryo nga pakig-away. Nag-iiha ngan nagtitikagrabe an krisis han pankalibutan nga kapitalista nga sistema. Resulta hini, padayon an paghilarum ngan paggrabe han pirmihan nga krisis han lokal nga naghahadi nga sistema. An kondisyon han krisis nagdudurot hin diri maiilob nga pag-antos ha katawhan ngan nagduduso ha ira nga umato ha ngatanan nga pamaagi.
eng_Latn eng_Latn hun_Latn war_Latn eng_Latn war_Latn war_Latn